พระราชกฤษฎีกาจัดตั้งสำนักหอสมุดกลาง มหาวิทยาลัยศิลปากร พ.ศ. 2532
พระราชกฤษฎีกา
พระราชกฤษฎีกา
จัดตั้งสำนักหอสมุดกลาง
มหาวิทยาลัยศิลปากร
พ.ศ. ๒๕๓๒
 

ภูมิพลอดุลยเดช ป.ร.
ให้ไว้ ณ วันที่ ๗
กรกฎาคม พ.ศ. ๒๕๓๒
เป็นปีที่ ๔๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งสำนักหอสมุดกลางขึ้นในมหาวิทยาลัยศิลปากร

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๙ วรรคหนึ่ง
แห่งพระราชบัญญัติมหาวิทยาลัยศิลปากร พ.ศ. ๒๕๓๐ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งสำนักหอสมุดกลาง
มหาวิทยาลัยศิลปากร พ.ศ. ๒๕๓๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้จัดตั้งสำนักหอสมุดกลางขึ้นในมหาวิทยาลัยศิลปากร

มาตรา ๔
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ชาติชาย ชุณหะวัณ
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยที่ในปัจจุบันงานให้บริการห้องสมุดของมหาวิทยาลัยศิลปากรได้ขยายตัวมากยิ่งขึ้น
โดยมีนักศึกษาและผู้สนใจจำนวนมากเข้าใช้บริการเพื่อการศึกษาค้นคว้าทางวิชาการ
มหาวิทยาลัยศิลปากรเห็นสมควรปรับปรุงและขยายงานให้บริการห้องสมุดของมหาวิทยาลัยจากเดิมโดยรวมแผนกห้องสมุด
ในกองกลาง สำนักงานอธิการบดี และแผนกห้องสมุด ห้องสมุดเสียงและอุปกรณ์โสตทัศน์
ในวิทยาลัยทับแก้วมาจัดตั้งเป็นสำนักหอสมุดกลาง มีฐานะเทียบเท่าคณะในมหาวิทยาลัยศิลปากร
และโดยที่มาตรา ๙ วรรคหนึ่ง แห่งพระราชบัญญัติมหาวิทยาลัยศิลปากร พ.ศ. ๒๕๓๐ บัญญัติให้การจัดตั้งสำนักให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้




















กนกพร/ผู้จัดทำ
๓ พฤศจิกายน ๒๕๕๓
กวินทราดา/ผู้ตรวจ

















































[๑] ราชกิจจานุเบกษา
เล่ม ๑๐๖/ตอนที่ ๑๑๔/ฉบับพิเศษ หน้า ๑๒/๑๙ กรกฎาคม ๒๕๓๒